stanford-oval/wikipedia huggingface dataset:
Alamedan piirikunta
Liikenne > Merkittävät valtatiet

Alamedan piirikunnassa kulkee useita Interstate Highway System sekä State Route -tiejärjestelmiin kuuluvia valta- ja moottoriteitä. Osa niistä kulkee vain piirikunnan alueella, osa taas alkaa toisesta osavaltiosta. Interstate -teiden tienviitat ovat sinipohjaisia, State Route -teiden taas muun Kalifornian tapaan vihreäpohjaisia.
| Kyltti | Nimi | Alkupiste | Päätepiste |
| --- | --- | --- | --- |
|  | Interstate 80 | San Francisco | Teaneck |
|  | Interstate 238 | Castro Valley | San Leandro |
|  | Interstate 580 | San Rafael | Tracy |
|  | Interstate 680 | San José | Fairfield |
|  | Interstate 880 | San José | Oakland |
|  | Interstate 980 | Oakland | Oakland |
|  | State Route 13 | Oakland | Berkeley |
|  | State Route 24 | Oakland | Walnut Creek |
|  | State Route 61 | San Leandro | Oakland |
|  | State Route 84 | Woodside | West Sacramento |
|  | State Route 92 | Half Moon Bay | Hayward |
|  | State Route 123 | Oakland | Richmond |
|  | State Route 185 | Hayward | Oakland |
|  | State Route 238 | Fremont | Castro Valley |
|  | State Route 262 | Fremont | Fremont |
Media

Taulukossa joitakin Alamedan piirikunnassa ilmestyviä sanomalehtiä sekä radio- ja televisiokanavia.
| Nimi | Perustettu | Viestin |
| --- | --- | --- |
| Oakland Tribune | 1874 | Sanomalehti |
| Tri-Valley Herald | ? | Sanomalehti |
| East Bay Express | ? | Sanomalehti |
| Daily Review | ? | Sanomalehti |
| Fremont Argus | ? | Sanomalehti |
| Alameda Times-Star | 1930-luku | Sanomalehti |
| The Daily Californian | ? | Sanomalehti |
| KPFA | ? | Radiokanava |
| KKIQ | ? | Radiokanava |
| KALX | ? | Radiokanava |
| KFAX | 1925 | Radiokanava |
| KTVU | 1958 | Televisiokanava |
Koulutus

Alamedan piirikunta jaetaan 17 koulupiiriin. Piirikunnan kirjastojen toiminnasta vastaa vuonna 1910 perustettu Alameda County Library, jonka toimintaan kuuluvat 11 kirjaston ylläpitämisen ohella mm. vankiloissa pidettävä koulutus. Alameda County Librarya johtaa piirikunnan valvojien johtokunta.
Alamedan piirikunnassa on kaksi yliopistoa; nykyisin Berkeleyssä sijaitseva, vuonna 1868 perustettu, Berkeleyssä sijaitseva Kalifornian yliopisto, Berkeley (engl. University of California, Berkeley) sekä vuonna 1957 Haywardiin perustettu Kalifornian osavaltionyliopisto, East Bay (engl. California State University, East Bay).
Kulttuuri

Alamedan piirikunnassa sijaitsee useita museoita. Piirikunnassa sijaitsevat muun muassa Oakland Museum of California, African American Museum and Library at Oakland ja Pardee Home. Lisäksi Alamedasta löytyy piirikunnan taidekomitea (engl. Alameda County Arts Commission), joka jakautuu piirikunnan eri kaupunkien kesken pienempiin alajaoksiin.
Kulttuuri > Suurimmat museot

African American Museum and Library at Oakland (suom. Afroamerikkalainen museo ja kirjasto Oaklandissa) eli AAMLO on museo ja kirjasto afroamerikkalaisista Kaliforniassa ja San Franciscon lahden ympäristössä. Museo keskittyy afroamerikkalaisten päiväkirjoihin, kirjeisiin, valokuviin ja sanomalehtiin. Se sijaitsee nykyisin Charles A. Greene -rakennuksessa, jonne se muutti vuonna 2002. Samassa rakennuksessa toimi Oakland Public Library vuodesta 1902 vuoteen 1951. Museo avattiin vuonna 1900.
Pardee Home on Oaklandissa sijaitseva talo, joka museoitiin vuonna 1991. Talossa esitellään merkittävän kalifornialaisen perheen elämää yli sadan vuoden ajalta. Sen rakensi Kalifornian senaattori Enoch H. Pardee vuonna 1869. Enochin kuoltua talo periytyi hänen pojalleen George Pardeelle, joka oli Kalifornian kuverööri. Kun George kuoli vuonna 1941, talon omistus siirtyi hänen tyttärilleen Madelinelle ja Helenille, jotka asuivat talossa kunnes kuolivat vuosina 1980 ja 1981.
Oakland Museum of California (suom. Oaklandin museo Kaliforniasta) tai Oakland Museum käsittelee taidetta, historiaa sekä Kalifornian luonnontiedettä. Se avattiin vuonna 1969 ja sen suunnitteli Kevin Roche. Museossa on näyttelyiden lisäksi kahvio, joka tarjoaa lounasaikaan jazz-musiikkia.
Museo suljettiin korjaustöiden vuoksi 23. elokuuta 2009. Museon korjaus maksoi noin 62 miljoonaa dollaria. Museo saatiin avattua uudelleen toukokuussa 2010.
Urheilu

| Seura | Laji | Perustettu | Liiga | Tapahtumapaikka |
| --- | --- | --- | --- | --- |
| California Golden Bears | yliopistourheilu | 1868 | NCAA: Pac-12 | California Memorial Stadium (am. jalkapallo) Haas Pavilion (koripallo)  Evans Diamond (baseball) |
| Oakland Athletics | baseball | 1901 (Oaklandiin 1968) | Major League Baseball | O.co Coliseum |
| Oakland Raiders | amerikkalainen jalkapallo | 1960 (Los Angelesissa 1982–1994) | National Football League | O.co Coliseum |
| Golden State Warriors | koripallo | 1946 (Oaklandiin 1971) | NBA | Oracle Arena |
California Golden Bears on Kalifornian yliopiston urheilujoukkueiden nimi. Bears pelaa NCAA:ssa. Sen tunnusvärit ovat sininen ja kulta ja sen maskottina toimii Oski the Bear. Seuran virallinen taistelulaulu on Fight for California.
Oakland Athletics on Oaklandissa pelaava baseball-joukkue. Se pelaa Yhdysvaltojen korkeimmalla sarjatasolla, Major League Baseballissa. Joukkueen tunnusvärit ovat vihreä, kulta, valkoinen ja epävirallisesti musta. Athletics perustettiin alun perin Philadelphiassa vuonna 1901, mutta se muutti vuonna 1955 Kansas Cityyn ja Oaklandiin seura siirtyi 1968.
Oakland Raiders pelaa amerikkalaista jalkapalloa Yhdysvaltojen korkeimmalla sarjatasolla, National Football Leaguessa. Seuran tunnusvärit ovat musta ja hopea. Se perustettiin vuonna 1960 ja on voittanut tähän mennessä yhteensä kolme Super Bowlia. Raidersien omistaja Al Davis pyysi Oaklandin kaupunkia 1970–1980-luvuilla laajentamaan joukkueen kotistadionia, Oakland Coliseumia. Kun hänen vaatimuksiinsa ei suostuttu, Davis siirsi joukkueen Los Angelesiin vuonna 1981. Raiders kuitenkin palasi takaisin Oaklandiin vuonna 1994.
Golden State Warriorsin kotikaupunki on Oakland. Se pelaa koripalloa Yhdysvaltain korkeimmalla sarjatasolla, NBA:ssa. Seuran tunnusvärit ovat sininen, punainen ja keltainen. Joukkue perustettiin vuonna 1946 Philadelphiassa ja se siirtyi vuonna 1971 Oaklandiin. Seura on voittanut kolme NBA:n mestaruutta.
Misty Mountain Hop

| ”Misty Mountain Hop” Led Zeppelin |
| --- | --- | --- |

Singlen tiedot
 Albumilta: (Led Zeppelin IV)
 A-puoli: ”Black Dog”
 Julkaistu: 2. joulukuuta 1971
 Formaatti: 7" single
 Tekijä(t): Jimmy Page, Robert Plant, John Paul Jones
 Tuottaja(t): Jimmy Page
 Tyylilaji: hard rock, blues rock
 Kesto: 04.38
 Levy-yhtiö: Atlantic Records
Led Zeppelinin muut singlet
| ”Immigrant Song” 1970 | ”Black Dog” 1971 | ”Rock and Roll” 1972 |
Misty Mountain Hop on rockyhtye Led Zeppelinin kappale. Se julkaistiin vuonna 1971 yhtyeen neljännellä albumilla, josta yleisemmin käytetään nimeä Led Zeppelin IV. Kappale on julkaistu myös Black Dog -singlen B-puolella. Kappaleen aloittaa John Paul Jonesin sähköpianolla soitettu riffi, johon sähkökitara tulee mukaan.
”Misty Mountain Hop” soi usein Late Night with Conan O’Brien -talk show’n alussa The Max Weinberg Sevenin tulkitsemana.
Miko Bergbom

| Miko Bergbom |
| --- | --- |
 Bergbom vuonna 2023.
Kansanedustaja
 2.4.2023–  
Ryhmä/puolue:  Perussuomalaisten eduskuntaryhmä
Vaalipiiri:  Pirkanmaa
Henkilötiedot
Syntynyt: 7. helmikuuta 1996 (ikä 28) Nokia
Asuinpaikka:  Sastamala
Ammatti:  pintakäsittelijä
Tiedot
Puolue:  perussuomalaiset
Koulutus:  oppisopimus, Tampereen Aikuiskoulutuskeskus (2015)
Miko Christian Bergbom (s. 7. helmikuuta 1996 Nokia) on suomalainen poliitikko ja tubettaja, joka on toiminut perussuomalaisten kansanedustajana Pirkanmaan vaalipiiristä vuodesta 2023 lähtien. Aiemmin Bergbom on toiminut Perussuomalaisen Nuorison puheenjohtajana 2020–2022 ja Sebastian Tynkkysen kampanjapäällikkönä vuoden 2019 europarlamenttivaaleissa.
Sastamalan kunnanvaltuutettuna Bergbom toimi vuosina 2021–2023 ja Pirkanmaan hyvinvointialueen aluevaltuutettuna vuosina 2022–2023. Kummastakin luottamustehtävästä hän erosi tultuaan valituksi eduskuntaan.
Elämä

Bergbom on käynyt peruskoulun jälkeen viikon lukiota, jonka jälkeen hän kouluttautui oppisopimuksella maalariksi. Hän on työskennellyt Häijään Tasoite- ja Maalaustyö Oy -perheyrityksessä, jossa työskentelevät myös Bergbomin isä sekä kaksi pikkuveljeä. Ennen eduskuntaan valintaansa Bergbom oli perheyrityksen toimitusjohtaja.
Bergbomilla on YouTube-kanava, TikTok-tili sekä Facebook- ja Instagram-sivut, joille hän jakaa poliittista sisältöä. Hänen YouTube-kanavallaan on yli miljoona näyttökertaa. Hänet on nähty myös Perussuomalaisen verkkomedian lähetyksissä haastattelijana.
Tammikuussa 2021 Bergbom ja perussuomalaisten kansanedustaja Jani Mäkelä käynnistivät ilmiantokampanjan, jossa ihmisiä kehotettiin raportoimaan puolueen nuorisojärjestölle kokemuksiaan kouluissa ilmenevästä ”puolueellisesta opetuksesta” ja ”perussuomalaisten vastaisesta politikoinnista”, joka tapahtuu ei-poliittisissa yhteyksissä. Opetusalan ammattijärjestö tuomitsi kampanjan jyrkkäsanaisesti ja ilmoitti ettei se hyväksy opettajien painostamista.
Kuntavaaleissa 2021 Bergbom oli ehdokkaana Sastamalassa ja tuli valituksi 387 äänellä. Vuoden 2022 aluevaaleissa Bergbom valittiin 2 002 äänellä Pirkanmaan hyvinvointialueen aluevaltuustoon.
Vuoden 2023 eduskuntavaaleissa Bergbom valittiin yli 10 500 äänellä eduskuntaan Pirkanmaan vaalipiiristä. Hän toimii eduskunnassa työelämä- ja tasa-arvovaliokunnan ja puolustusvaliokunnan jäseninä.
Lokakuussa 2023 Bergbom kertoi äänestävänsä itse kansanedustaja Joakim Vigeliuksen kanssa Perussuomalaisten nuorisojärjestössä liikkeelle panemaansa bensan hintaa koskenutta lakialoitetta vastaan.
Hän on tehnyt "Viikon kuumimmat aiheet" -podcastia yhdessä perussuomalaisten Sebastian Tynkkysen ja Joakim Vigeliuksen kanssa maaliskuusta 2024 alkaen.
Yksityiselämä

Bergbom on kotoisin Sastamalasta. Hän asuu Mouhijärvellä Häijään kylässä.
Aiheesta muualla

.aspx Miko Bergbom Suomen kansanedustajat. Eduskunta.
Perussuomalaisen Nuorison puheenjohtajat
Jenna Simula (2020) |
Miko Bergbom (2020–2022) |
Joakim Vigelius (2022–2023) |
Lauri Laitinen (2023–)
Metsäntaka

Metsäntaka (vepsäksi Mecantaga, ven. Зале́сье, Zales’je) on pieni vepsäläiskylä Soutjärvellä Karjalan tasavallan vepsäläisalueella. Kylä sijaitsee pienen Saraijärven pohjoisrannalla. Kylä kukoisti 1930-luvulla, kunnes se lähes autioitui jatkosodan aikana. Neuvostoaikana kylä tuhoutui lähes täysin ja nykyisin alueella on tullut ekologista uudisasutusta.
Broman

Broman on sukunimi, joka on muun muassa seuraavilla henkilöillä:
Bertel Broman (1889–1952), suomalainen kilpapurjehtija ja olympiamitalisti
Eero Broman (s. 1963), suomalainen yritysjohtaja, korkeushyppääjä ja yleisurheiluvaikuttaja, Väinö H. Bromanin poika, Harri Bromanin veli
Harri Broman (s. 1961), suomalainen yritysjohtaja ja kauppaneuvos, Väinö H. Bromanin poika, Eero Bromanin veli
Henrik Broman (s. 1961), suomalainen kymmenottelija
Illi Broman (s. 1957), suomalainen muusikko, säveltäjä ja multi-instrumentalisti
Janette Broman (s. 1981), suomalainen malli ja vuoden 2002 Miss Suomi
Johan Broman (1877–1953), suomalainen kihlakunnantuomari ja kansanedustaja (RKP)
Johanna Broman (s. 1937), suomalainen selvänäkijä, henkiparantaja, meedio ja unien ja käsialojen tulkitsija
Juha Broman (1927–1988), suomalainen pesäpalloilija
Malin Broman (s. 1975), ruotsalainen viulisti ja alttoviulisti
Natanael Broman (1887–1966), ruotsalainen säveltäjä ja pianisti
Olof Broman (1676–1750), ruotsalainen pappi ja kirjailija
Sten Broman (1902–1983), ruotsalainen alttoviulisti, kapellimestari ja säveltäjä
Susan Broman (s. 1959), suomalainen taitoluistelija
Väinö H. Broman (s. 1932), suomalainen yritysjohtaja, ampuja, golfaaja ja kauppaneuvos, Harri ja Eero Bromanin isä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Birmingham City FC

Birmingham City Football Club (lempinimi: Blues) on 1875 perustettu birminghamilainen jalkapalloseura. Aiemmin seuran nimi on ollut Small Heath ja Birmingham Football Club. Birmingham pelaa Englannin ykkösliigassa, jonne se putosi keväällä 2024. Seuran paikallisvastustaja on Aston Villa FC. Birmingham Cityn ja Aston Villan välisiä otteluita kutsutaan Second City derbyksi.
Birmingham City on pelannut pääasiassa Englannin korkeimmalla ja toiseksi korkeimmalla sarjatasolla. Seuran paras sijoitus on kuudes vuodelta 1956. Birmingham on voittanut liigacupin kahdesti, viimeisimpänä voittamalla Wembleyllä 2011 Arsenalia vastaan sekä päässyt kahdesti finaaliin FA Cupissa ja Messucupissa.
Stadion

Birmingham City pelaa kotiottelunsa St Andrewsin stadionilla, jota se on käyttänyt jo vuodesta 1906 asti. Sitä ennen se käytti Muntz Streetin stadionia. Nykyään St Andrewsille mahtuu 30 000 katsojaa, mutta sen katsojaennätys on 66 844 vuodelta 1939 FA Cupin ottelusta Evertonia vastaan.
Saavutukset

FA Cupin finaalissa 1956, 1931
Englannin Liigacupin voittaja 1963, 2011 finaalissa 2001
Englannin 2. divisioonan mestaruus 1995, 1955, 1948, 1921, 1893
Football League Trophy 1995, 1991
Birmingham Senior Cup 1905, 1907, 1915, 1920, 1921, 1922, 1983, 1996, 1999, 2000, 2003
Aiheesta muualla

Wikimedia Commonsissa on kuvia tai muita tiedostoja aiheesta .
Birmingham Cityn viralliset sivut
BCFC Fanzine (Arkistoitu – Internet Archive)
Birminghamin kotikenttä, St Andrews
Bor (Tihvinän piiri)

Bor (ven. Бор) on kylä ja maalaiskunta Leningradin alueen Tihvinän piirissä Venäjällä. Se sijaitsee Šomuškajoen varrella noin 15 kilometriä Tihvinästä pohjoiseen. Kylässä on 1300 ja kunnassa 1700 asukasta (vuonna 2010).
Borin kunta sijaitsee Tihvinän piirin keskiosassa. Se rajoittuu koillisessa Gankovon ja idässä Šugozeron kuntiin, kaakossa Boksitogorskin piiriin, etelässä Tihvinän kaupunkiin sekä lännessä Tsvyljovon ja Gorkan kuntiin. Kunnan pinta-ala on 315 neliökilometriä. Seudulla virtaa Paksujoki.  Keskuskylän lisäksi kuntaan kuuluu 10 kylää: Dubrovo, Kaivaksa, Kalivets, Kovanštšina, Krivoi Navolok, Monino, Saroža, Tšernovatkino, Šomuška ja Vladytšno.
Aiheesta muualla

Borin kunta Leningradin alueen sivustolla (Arkistoitu – Internet Archive) (venäjäksi)
Metsänoja

Metsänoja on kylä Salon kaupungin Perniössä. Kylä sijaitsee Perniönjoen laaksossa kirkonkylän ja asemanseudun välissä.
Metsänoja sijaitsee Perniönjoen länsipuolella Pettälän ja Kovamäen välissä. Metsänojalla on luonnolliset rajat etelässä ja lännessä, kun se rajoittuu Kylmässuonojaan ja Punassuohon. Kylän itä- ja pohjoispuolella on Pettälän maita. Varsinainen kylän keskus on pienellä mäellä kyläalueen itäosassa. Valtaosa kylän alueesta on korpea.
Metsänojan sanotaan olevan Perniön vanhimpia kyliä. Anjala ja Pettälä ovat sen tytärkyliä. Kylän kantatilat Yrjäntalo ja Paukku sijaitsevat yhä isojaon aikaisilla paikoillaan. Tiloista on itsenäistynyt useita pientiloja 1900-luvun alussa.
Mikko O. Rysä

Mikko Olavi Rysä (s. 17. tammikuuta 1947 Kotka) on suomalainen ekonomi, metsänhoitaja ja eläköitynyt metsäkonelan yritysjohtaja, joka on saanut teollisuusneuvoksen arvonimen.
Rysä syntyi Markus Olavi Rysän ja Saara Mirjam Kalajan perheeseen. Hänen puolisonsa 1966–1998 oli Maija Riitta Pasanen, vuonna 2000 Rysä avioitui uudelleen Anna Outi Johanna Holman kanssa. Rysä tuli ylioppilaaksi Kuopion yhteislyseosta 1965 ja valmistui metsänhoitajaksi Helsingin yliopistosta  1969 ja ekonomiksi Helsingin kauppakorkeakoulusta 1972. Hän oli Metsätehon tutkija 1970–1972, Tehdaspuu Oy:n kehittämismetsänhoitaja ja korjuumetsänhoitaja Kouvolassa 1972–1975 ja Oy Kockums lndustri Ab:n myyntipäällikkö 1975–1979, osastopäällikkö 1979–1983 ja toimitusjohtaja 1983–1984.
Lokomon omistaman Lokomo Forest Oy:n, vuodesta 1989 FMG Lokomo Forest Oy, toimitusjohtaja Tampereella Rysä oli 1985–1989 ja sitten Rauma-Repolan, vuodesta 1991 Rauma Oy, Timberjack-ryhmän toimialajohtaja. Vuonna 1999 hän oli Metso Oyj:n metsäkoneryhmän eli Timberjack Group Oy:n toimitusjohtaja, 2000–2001 Timberjack Corporation A John Deere Companyn toimitusjohtaja Atlantassa Georgiassa ja 2001–2005 Deere & Companyn varatoimitusjohtaja Molinessa Illinoisissa. Rysällä on ollut myös useita asiantuntija- ja luottamustehtäviä. Teollisuusneuvoksen arvonimen hän sai 2006.
Mikko Röppänen

Mikko Röppänen on suomalainen uransa lopettanut pesäpalloilija. Röppänen pelasi Superpesistä kaudella 1995 ja kausilla 2000-2008. Hän edusti urallaan Kankaanpään Mailaa, Loimaan Palloilijoita ja Hyvinkään Tahkoa. Hyvinkään Tahkossa pelatessaan Röppänen voitti SM-kultaa kauden 2007 päätteeksi. Röppänen pelasi urallaan 215 Superpesiksen runkosarjaottelua. Näissä hän löi kymmenen kunnaria ja 28 tavallista juoksua, toi 152 juoksua ja keräsi 802 kärkilyöntiä. Hän pelasi 66 Superpesiksen pudotuspeliottelua. Näissä hän löi kaksi kunnaria ja kymmenen tavallista juoksua, toi 50 juoksua ja keräsi 243 kärkilyöntiä. Lisäksi Röppänen pelasi 21 Superpesiksen karsintasarjan ottelua. Näissä hän löi yhden tavallisen juoksun, toi 24 juoksua ja keräsi 88 kärkilyöntiä.
Ben Reilly

| Ben Reilly |
| --- | --- |

Luoja(t):  Gerry Conway & Ross Andru
Kustantamo:  Marvel Comics
Ensiesiintyminen:  The Amazing Spider-Man nro 149
Henkilötiedot
Oikea nimi:  Benjamin "Ben" Reilly
Pituus:  177 cm
Paino:  75 kg
Ryhmäsidokset:  YPKVV
Edelliset ryhmäsidokset:  Uudet Soturit
Henkilöllisyydet:  Purppurahämähäkki, Hämähäkkimies
Voimat:  Suhteelliset hämähäkin voimat, kyky kiipeillä seinillä, yli-inhimillinen nopeus ja refleksit, vaarasta varoittava "hämähäkkivaisto".
Suhteet
Sukulaiset:  Peter Parker ("veli"), Kaine ("veli")
Ben Reilly alias Purppurahämähäkki (engl. Scarlet Spider) on Marvel-kustantamon luoma sarjakuvasankari. Hän oli Peter Parkerin (eli Hämähäkkimiehen) klooni ja oli myös esiintynyt Hämähäkkimiehenä.
Sarjakuva

Ben Reilly oli superroiston nimeltä Sakaali luoma klooni Peter Parkerista. Reillyn ollessa Hämähäkkimiehen klooni hänellä oli luonnollisesti samat supervoimat sekä muistot ja itse asiassa uskoikin olevansa aito.
Sakaali usutti Reillyn ja Parkerin taistelemaan toisiaan vastaan ja seurauksena Parker uskoi tappaneensa kloonin ja hävitti ruumiin pudottamalla sen jätteenpolttolaitoksen savupiippuun. Klooni oli kuitenkin vain tajuton ja pelastautui kiipeämällä ulos. Klooni otti nimekseen Ben (Peter Parkerin sedän mukaan) Reilly (Parkerin tädin tyttönimen mukaan) ja lähti New Yorkista.
Viisi vuotta myöhemmin Ben sai tietää May Parkerin olevan kuolemaisillaan ja palasi New Yorkiin. Pian Ben kohtasi Peterin ja he alkoivat toimia yhdessä Benin luotua uuden asun ja saatua lehdistöltä nimen Purppurahämähäkki (nimi jota hän itse inhosi). Ben joutui kuitenkin myöhemmin luopumaan henkilöllisyydestä.
Myöhemmin Parker jäi "eläkkeelle" Hämähäkkimiehen roolista kasvattaakseen lastaan ja pyysi Beniä jatkamaan Hämähäkkimiehenä (tänä aikana molemmat itse asiassa uskoivat Benin olevan aito ja Peterin olevan klooni). Vihreän Mennikäisen tekemän aivopesun takia Peter luuli olevansa klooni ja Benin aito
Lopulta Reilly kuoli taistelussa Vihreää Menninkäistä vastaan pelastaen samalla Parkerin. Tämän seurauksena Peter päätti jälleen ottaa Hämähäkkimiehen roolin.
Voimat ja varusteet

Ben Reilly on ruumiillisilta ominaisuuksiltaan tavallista ihmistä moninkertaisesti voimakkaampi, nopeampi ja ketterämpi. Hän kykenee nostamaan noin 10 tonnia ja hyppäämään useiden metrien loikkia. Hänellä on hyvin tarkat refleksit. Ben kykenee parantamaan nopeasti saamiaan haavoja ja vammoja. Hän kykenee myös kiipeämään seiniä pitkin. Hän voi roikkua jopa katossa putoamatta.
Benin taistelutapoihin kuuluu myös samankaltainen psykologinen sodankäynti mitä Hämähäkkimies harrastaa: hän pyrkii pilkkaamaan vastustajaansa katkeamattomalla vauhdilla ja useimmat vastustajat turhautuvat tästä ja menettävät otteen taistelusta harkintakyvyn kadotessa vimmaan.
Ben Reilyllä on myös "hämähäkkivaisto". Se on eräänlainen kuudes aisti, joka varoittaa häntä uhkaavasta vaarasta. Yhdistettynä hänen reflekseihinsä ja ketteryyteensä hämähäkkivaisto tekee hänestä vaikean maalin käsiaseille.
Yliluonnollisilta voimiltaan Ben kuului Hämähäkkimiehen tapaan  tunnettujen supersankarien keskiraskaaseen sarjaan.
Ben Reilly käytti muunneltuja versioita Hämähäkkimiehen seittisingoista, joilla hän pystyi normaalin seittinesteen lisäksi ampumaan erityistä "tärähdysseittiä" ja tainnutuspiikkejä.
Purppurahämähäkki muissa medioissa > Televisio

Hänet nähtiin myös Hämähäkkimies-animaatiosarjan finaaliseikkailussa, "Hämähäkki Sodissa", jossa monien eri maailmojen Hämähäkkimiehet yhdistivät voimansa estääkseen Spider-Carnagea tuhoamasta kaikkia maailmoja. Christopher Daniel Barnes hoiti hahmon ääninäyttelyn.
Purppurahämähäkki muissa medioissa > Videopelit

Marvel: Ultimate Alliance -pelissä Purppurahämähäkki esiintyy yhtenä Hämähäkkimiehen neljästä eri vaihtoehtopuvusta.
Spider-Man: Shattered Dimensions -pelissä Purppurahämähäkki esiintyy yhtenä Hämähäkkimiehen Amazing universumin vaihtoehtopuvuista.
Ben Reilly (oikealla) Hämähäkkimiehen animaatiosarjassa
Monochrome Factor

Monochrome Factor (モノクローム·ファクター, Monokurōmu Fakutā) on Kaili Soranon piirtämä tarina lukioikäisestä opiskelijasta Akira Nikaidosta. Akiran elämä on rentoa ja huoletonta, vailla murheita ja vastuuta, kunnes hän törmää mysteeriseen mieheen nimeltä Shirogane. Shirogane muuttaa normaalin lukiolaispojan elämän kertaheitolla; Akirasta tulee normaalin ihmisen sijaan shin, eräänlainen henkiolento. Hänen tehtävänsä on yhdessä Shiroganen rinnalla palauttaa varjomaailman ja ihmisten maailman välinen tasapaino.
Alkuperäismangan on luonut Kaili Sorano. Ensimmäisen kerran Monochrome factor julkaistiin Mag Gardenin Japani bi-monthly manga-lehden Comic Blade Masamunessa toukokuussa 2004.
Animeversio Monochrome Factorista alkoi huhtikuussa 2008, ja loppui kesäkuussa samana vuonna kahdenkymmenenneljän jakson jälkeen. Animeversioon on lisätty shōnen-ai-teemoja, joita Kaili Soaranon alkuperäismangassa ei ollut.
Minna Nurmelin

Minna Nurmelin (s. 1967) on suomalainen teatteriohjaajaja ja näytelmäkirjailija.
Nurmelin on koulutukseltaan teatteritaiteen maisteri; hän opiskeli Teatterikorkeakoulussa ohjauksen koulutusohjelmassa vuosina 1994–1999. Lisäksi hän on opiskellut Helsingin yliopistossa humanistisen tiedekunnan kulttuurien tutkimuksen koulutusohjelmassa. Minna Nurmelin on työskennellyt ohjaajana mm. Suomen Kansallisteatterissa, Rakastajat-teatterissa, Lilla Teaternissa, Q-teatterissa, Valtimonteatterissa, Ahaa-teatterissa, Yle-Radioteatterissa, Kouvolan teatterissa sekä Kotkan, Oulun, Mikkelin ja Kajaanin kaupunginteattereissa.
Nurmelin on tehnyt paljon tulkintoja koti- ja ulkomaisista nykynäytelmistä, kuunnelmaohjauksia sekä työryhmälähtöisiä ja monitaiteisia hankkeita. Hän on myös toiminut opettajana teatterialan oppilaitoksissa mm. Teatterikorkeakoulun ohjaajantyön lehtorina vuosina 2002–2003.